Suvi Vainio

Suvi Vainio-Wirman (s. 11. helmikuuta 1983 Helsinki) on suomalainen Kaiku Entertainmentin levy-yhtiön General manager ja sanoittaja. Hän on sanoittanut kappaleita artisteille kuten Laura Voutilainen, Katri Ylander, Erin, Sani, Spekti, Jonna Geagea, Antti Railio ja Johanna Kurkela. Vainion menestyksiin kuuluvat Tippa-T:n hitti ”Ei tippa tapa”, Petri Nygårdin ”Tuhansien lärvien maa”, Matin ja Tepon ”Kato vaan”, Laura Voutilaisen singlet ”Miks ei” ja ”Mä en kestä” sekä Jari Sillanpään ”Mä elän taas”.

Vainion tuottamiin albumeihin kuuluvat Erinin Sä osaat! sekä Hunningolla, ja Johanna Kurkelan kappale Sudenmorsian..

Suvi Vainion mielestä jokaisen pop-kappaleen kertosäkeestä pitää löytyä tekstinpätkä, joka koukuttaa ja herättää kiinnostuksen. Myös tekstin yksinkertaisuus ja tarinan kertominen on tärkeää. Tekstissä ei hänen mukaansa saa olla selittelyä eikä liikaa adjektiiveja, mutta oikeaoppinen riimittely ei ole haitaksi, sillä riimit helpottavat sanojen muistamista. Hyvä laulun sanoitus ei myöskään synny pusertamalla, sillä jos sen keskeiset kohdat eivät valmistu muutamassa tunnissa, niin tuskin niitä saa valmiiksi myöhemminkään. Vuoteen 2023 mennessä Vainio laskee tehneensä laulutekstejä noin kolmellekymmenelle artistille.

Vainion isä oli sanoittajana tunnettu Juha "Junnu" Vainio ja veli sanoittaja Ilkka Vainio. Vainion aviomies on Children of Bodom -yhtyeen kosketinsoittaja Janne Wirman.

 Lähteet 

Luokka:Vuonna 1983 syntyneet
Luokka:Suomalaiset sanoittajat
Luokka:Elävät henkilöt